На основу члана 63, а у вези са чланом 118. Закона о општем управном поступку (,,Службени гласник РС'', бр. 18/16, 95/18 - аутентично тумачење и 2/23 - УС), члана 25. став 11, а у вези са чланом 149. став 1. тачка 2) Закона о јавном информисању и медијима (,,Службени гласник РС'', бр. 92/23) и члана 23. став 3, а у вези са чланом 23. став 8. Правилника о суфинансирању пројеката за остваривање јавног интереса у области јавног информисања (,,Службени гласник РС'', бр. 6/24), Комисија за Конкурс за суфинансирање пројеката производње медијских садржаја у области јавног информисања у 2024. години (у даљем тексту: Комисија), образована Решењем Председника општине Сента број: 000748975 2024 08858 002 000 000 001 од 13.05.2024. године, у саставу: Бојан Цвејић, Даница Кнежевић Попов, Јован Буковала и Михаљ Короди, секретар, на седници којој присуствују сви чланови, одржаној дана 04.06.2024. године, са почетком у 11 часова, сачињава

**З А П И С Н И К
о раду и одлучивању**

Комисија је једногласно утврдила следећи

**Д н е в н и р е д**

1. Увид у пријаве поднете на Конкурс за суфинансирање пројеката производње медијских садржаја у области јавног информисања у 2024. години (у даљем тексту: Конкурс);

2. Потписивање изјаве о непостојању сукоба интереса и необављању јавне функције;

3. Закључивање уговора о делу са руководиоцем органа који је расписао Конкурс;

4. Доношење Пословника о раду Комисије;

5. Избор председника Комисије;

6. Разматрање и оцењивање пројеката у складу са бодовном листом за оцењивање пројеката;сачињавање ранг листе пројеката на основу броја добијених бодова и сачињавање предлога органу који је расписао конкурс о износу средстава за подржане пројекте полазећи од планираних активности и оцене буџета пројеката, а на основу ранг листе;

7. Текућа питања.

**Тачка 1.
Увид у пријаве поднете на Конкурс**

 Комисија се упознала са Записником о испуњености услова за учешће на Конкурсу, пријавама на Конкурс и осталом документацијом по основу Конкурса.

**Тачка 2.
Потписивање изјаве о непостојању сукоба интереса и необављању јавне функције**

Сходно члану 23. став 5. Правилника о суфинансирању пројеката за остваривање јавног интереса у области јавног информисања (,,Службени гласник РС'', бр. 6/24 - у даљем тексту: Правилник), Комисија је потписала изјаву да није у сукобу интереса ине обавља јавну функцију.

**Тачка 3.
Закључивање уговора о делу са руководиоцем органа који је расписао Конкурс**

 Комисија је, у складу са чланом 199. Закона о раду (,,Службени гласник РС'', бр. 24/05, 61/05, 54/09, 32/13, 75/14, 13/17 - УС, 113/17 и 95/18 - аутентично тумачење), чланом 25. ст. 13.и 14. Закона о јавном информисању и медијима (,,Службени гласник РС'', бр. 92/23 - у даљем тексту: Закон о јавном информисању и медијима) и чланом 22. став 3. Правилника, потписала уговор о делу са руководиоцем органа који је расписао Конкурс, чиме су утврђена међусобна права и обавезе и висина накнаде за рад.

**Тачка 4.
Доношење Пословника о раду Комисије**

 Једногласно је донет Пословник о раду Комисије, сагласно одредбама Закона, Правилника и осталих позитивних правних прописа.

**Тачка 5.
Избор председника Комисије**

Како је чланом 23. став 1. Правилника прописано да комисија на првој седници бира председника комисије који, према ставу 2. истог члана овог правилника, координира рад комисије и води седнице, једногласно је изабран Бојан Цвејић.

**Тачка 6.
Разматрање и оцењивање пројеката у складу са бодовном листом за оцењивање пројеката; сачињавање ранг листе пројеката на основу броја добијених бодова и сачињавање предлога органу који је расписао конкурс о износу средстава за подржане пројекте полазећи од планираних активности и оцене буџета пројеката, а на основу ранг листе**

Након увида у Записник о испуњености услова за учешће на Конкурсу, пријаве на Конкурс и осталу документацију по основу Конкурса, Комисија је пријаве оценила на следећи начин:

|  |  |  |  |  |  |
| --- | --- | --- | --- | --- | --- |
| ПОДНОСИЛАЦ ПРОЈЕКТА | НАЗИВ ПРОЈЕКТА | УКУПНА ВРЕДНОСТ ПРОЈЕКТА(У РСД) | ИЗНОС СРЕДСТАВА ЗА КОЈИ СЕ АПЛИЦИРА(У РСД) | ПРЕДЛОГ РАСПОДЕЛЕ СРЕДСТАВА(У РСД) | БРОЈ БОДОВА |
| RADIOTELEVIZIJA PANČEVO DOO | Сента ХРОНИКА | 180.000,00 | 90.000,00 | 90.000,00 | 72,33 |
| Internet group doo Beograd | Ромски мозаик | 880.000,00 | 540.000,00 | 200.000,00 | 71,33 |
| FOX MEDIA DOO BEČEJ | Zentai Körkép | 632.500,00 | 500.000,00 | 260.000,00 | 63,00 |

**Тачка 7.
Текућа питања**

Пројекти су разматрани са становишта основних критеријума, оправданих трошкова и усклађености буџета са наведеним циљевима и активностима.

Комисија нема препоруке везане за Конкурс које треба упутити надлежним инстанцама.

Седница је завршена у 14:00 часова.

**Председник Комисије
Бојан Цвејић**

**Члан Комисије
Даница Кнежевић Попов**

**Члан Комисије
Јован Буковала**

**Секретар Комисије
Михаљ Короди**